הנחיות לכתיבת דו"ח הביניים   
פרויקט הנדסי – המחלקה להנדסת חשמל ואלקטרוניקה

דו"ח הביניים הינו אבן דרך חשובה בתהליך הגדרת הפרויקט.

מטרתו המרכזית של דוח הביניים היא הצגת שלד הפרויקט בצורה מפורטת והגדרת כל המרכיבים הדרושים בפרויקט עצמו.

המרכיבים שנדרשים להיכלל בדו"ח:

* רקע קצר לתחום בו עוסק הפרויקט.
* מטרת הפרויקט והצורך עליו הפרויקט עונה.
* דרישות מפורטות מהפרויקט, תוך מתן דגש על החלקים הייחודיים שיכללו בפרויקט.
* תכנון מפורט של הפתרון, אשר יכלול:
  + החלופות שנשקלו לפתרון, תוך הסבר קצר על מהות ההבדל בין החלופות השונות.
  + הסבר מפורט על צורת הפתרון שנבחרה ושיקולים הנדסיים שהנחו את הבחירה בפתרון זה. ההסבר צריך להכיל פירוט על הרכיבים ותפקידם במערכת והסבר על אופן שילובם לכדי מערכת שלמה העונה על דרישות התכן.
  + שרטוטים של המערכת ואופן חיבור המרכיבים והרכיבים השונים שבה.

יש לערוך את הדו"ח באופן בהיר תוך שימוש בשפה תקנית, כתיבה טכנית ושימוש בכלים מקצועיים לשרטוט. יש להשתמש בתבנית דף השער המצורפת.

אין צורך לכלול בדו"ח הביניים הסברים תיאורטיים מקורסי הלימוד, אלא אם הם רלוונטיים לצורך הסבר על בחירת ותכנון הפתרון והשיקולים ההנדסיים העומדים במרכזם, במקרה שיש מקום להכניס הסברים תיאורטיים יש לעשות זאת בצורה תמציתית.

אין צורך (אך גם אין מניעה) לכלול בדו"ח תוצאות ומסקנות ראשוניות שהתקבלו במהלך ביצוע הפרויקט עד כה.

הערה: סטודנטים המבצעים פרויקט שנתי בנושאי מערכות הספק במסגרת דרישות התואר, יכולים להיעזר במסמך ההנחיות של פרויקט המוגדר כפרויקט בתוכנית ההשלמה (11-509). יש לשים לב שהדרישות מפרויקט שנתי יותר מקיפות בפן האקדמי.